( 138 ) 



quelle fait puis que par le nonchier la chose 

 seroit amendée. 



Car se ta sœur avoit une playe secrette au 

 corps quelle voulut celer creniant qne son 

 membre ne fust coppé ne seroit-ce mie grant 

 crudelité de se taire et grant miséricorde de le 

 dire pour sauver la vie de la personne. 



Combien doncq doibt on plus magnifester les 

 vices affin que la playe plus périlleuse ne pour- 

 risse au cœur. 



Et ce qui est dist des accusations monitions 

 prœuves ou jugemens tout soit songneusement 

 tenu en gardant tousiours amour aux personnes 

 et hayne aux péchiez. 



Quant aulcune fait chose qui nest pas bonne 

 il nest point licite a quelque auître de le repren- 

 dre par maistrise synon a la maistresse seulle- 

 ment. mais chascune le doibt amiablement et 

 doulcement ammonester et sa faulte luy re- 

 monstrer. 



La sœur qui de la maistresse est reprinse soit 

 a tort ou a droit se doibt taire ou soy accuser ou 

 humblement soy excuser se elle ny a coulpe ou 

 dire benignement quelle se amendera ou que 

 une aultre fois elle fera mieulx. 



— Le treiziesme chappittre est dss paines et 

 corrections que doibvent soustenir et porter les 

 dites sœurs de la Magdalene. 



Et pour tant que la facilité ou legieretté des 

 souverains a pardonner donne aux imprudens 

 plus grant motif et hardement de mal faire et 



